Helge Adam Møller (KF), 1997-10-30:
Jeg vil godt starte med at byde den nye indenrigsminister velkommen til arbejdet, som jeg håber vil lykkes.
Indenrigsministeren sagde, at det er regeringens politik, at asylansøgere, der ikke opfylder kravene, skal sendes ud af landet, men det hjælper jo ikke at have en god politik, når man ikke lever op til den.
Der var den 14. februar i år ifølge Det Fri Aktuelt over 1.000 udlændinge, som var udvist af Danmark, men som stadig væk opholdt sig her, og så glemte man endda de 1.800 kosovoalbanere, som også var udvist af Danmark, og som også opholdt sig i Danmark.
Det var altså 2.800 mennesker, der var udvist, men som stadig væk opholdt sig i Danmark på trods af regeringens målsætning.
Så siger indenrigsministeren vedrørende somalierne, at nu er det jo lykkedes at sende én somalier ud.
Det er også korrekt. Der er sendt én somalier ud i de sidste tre måneder. I de samme tre måneder er der kommet 257 ind.
Jeg tør næsten ikke tænke på, at der, hvis det lykkes at sende 10 ud, kommer 10 gange så mange ind.
Så bliver det rigtig galt.
Det, der er det korte af det lange, er, at regeringen er utilgiveligt passiv, når det gælder hjemsendelse af udlændinge, som er udvist af Danmark, fordi de ikke er flygtninge.
Lad mig nævne et par eksempler:
Der er de knap 2.000 afviste og udviste kosovoalbanere, som har forsøgt alle muligheder og fået afslag hele vejen igennem.
flygtninge.
De fik alle 2.000 den 11. oktober
livsvarigt ophold i Danmark, selv om de var udvist.
Hvad har regeringen gjort?
Den har i de sidste to år vidst, at der var et voldsomt stort problem, fordi Serbien ikke ville modtage dem, men først 10 måneder før deadline startede man forhandlingerne med Serbien.
økonomisk pres på Serbien, der får økonomisk hjælp fra EU, ved at sige: I må leve op til jeres forpligtelser.
Nu har man i stedet for givet alle 2.000 livsvarigt ophold i Danmark, selv om de altså var udvist. Om Somalia: Vi ønsker ikke fra Det Konservative Folkepartis side at lave økonomiske aftaler med lande eller regioner eller klanledere, hvor vi betaler dem - eller lad mig snarere sige bestikker dem - for at modtage deres egne statsborgere, som ikke er flygtninge, og som ikke har lovligt ophold her i Danmark.
Det er ethvert lands naturlige pligt at tage imod egne indbyggere, og begynder vi at købslå, at handle om det, som regeringen gjorde det i sommer, er vi ude
Jeg vil også godt være konstruktiv og sige: Hvad skal vi så gøre?
Her er vores forslag: I stedet for at betale eller købslå eller bestikke lande for at leve op til deres naturlige ansvar, ønsker vi sanktioner over for disse lande.
I øjeblikket belønner vi jo mange af de lande, som nægter at modtage deres egne statsborgere.
Lad mig nævne nogle eksempler:
I øjeblikket sidder der 6 indiske statsborgere i Danmark, som er udvist af Danmark, og Indien nægter at modtage dem.
Vi giver Indien 232 mio. kr. om året i støtte, og de spytter os i øjet.
Hvad angår Vietnam, er der 20 udviste vietnamesere, som de nægter at modtage.
Der er 20 etiopiske statsborgere i dette land, som er udvist af Danmark, fordi de ikke er flygtninge.
Vi har støttet Etiopien med over 100 mio. kr. i løbet af de sidste seks år.
Der må være en fair handel.
Derfor vil jeg godt på vegne af Det Konservative Folkeparti og Venstre fremsætte følgende:
Forslag til vedtagelse »Idet Folketinget konstaterer, - at regeringen ikke i tilstrækkeligt omfang målrettet og energisk med de egnede midler har arbejdet for at sikre, at udlændinge, der er udvist af Danmark, kan returneres til det land, de er statsborgere i, opfordrer Folketinget regeringen til i EU at arbejde for, at lande, der modtager udviklingshjælp eller anden støtte fra EU, skal have denne støtte taget op til overvejelse, såfremt det pågældende land afviser at tage egne borgere tilbage, der er udvist fra et EU-medlemsland.